Dame i gospodo, uvaženi zastupnici uvaženi gosti, Zadovoljstvo mi je i čast da vas mogu sve pozdraviti na novoizabranim zastupnicima mogu još jednom uputiti čestitke na njihovom izboru i zaželjeti uspjeh u radu na izgradnji stalnog ustrojstva Bosne i Hercegovine, zaželjeti vam plodonosan rad kao što smo mi radili u prošlom mandatu. Prilika mi je i zahvaliti se zastupnicima iz saziva 2000-2002 koji su, ipak, moram reći, radili dosta kvalitetno koji su unijeli jedan novi pozitivni duh u rad Parlamentarne skupštine Bosne i Hercegovine i moram reći da je Parlamentarna skupština, da se ne bi drugi ljutili bila vodeća snaga u izgaradnji institucija i jačanja zakonitosti u Bosni i Hercegovine. Također, zahvaljujem se svim novinarima – izvjestiteljima koji su nas pratili u ovom dvogodišnjem mandatu koji su bili i strpljivi i tolerantni prateći nas. Zahvaljujem se, također, kolegama iz Doma naroda, Službi Parlamentarne skupštine Bosne i Hercegovine, bez koje rad Zastupničkog doma i uopće Parlamenta bio ovako dobar. Također, svima vama se još jednom zahvaljujem i želim uspjeh i sreću. Posebna zahvala članovima mog ureda koji su mi pomagali da ovaj mandat dovedem do kraja. Hvala vam. [[APLAUZ]]
Dame i gospodo, poštovani poslanici cijenjeni gosti, Otvaram 1. konstituirajuću sjednicu Predstavničkog doma Parlamentarne skupštine Bosne i Hercegovine. U skladu člana 2. tačka 2. Poslovnika Predstavničkog doma sjednicu je sazvao Kolegij Predstavničkog doma dosadašnjeg saziva. Kako je propisano tačkom 3. istog člana sjednicom predsjedava najstariji poslanik novoizabranog saviza kao privremeni predsjedavajući, dok se ne izabere predsjedavajući Doma. Dužnost privremenog predsjedavajućeg pripala je meni koju sam sa zadovoljstva prihvatio. Za one koji me ne znaju moje ime je Muhamed Altić. 2 Koristim ovu priliku da pozdravim sve novoizabrane poslanike, srdačno im čestitam na izborima na odgovornu dužnost i želim im supješan rad u narednom četverogodišnjem mandatu. Čast mi je da pozdravim uvažene goste naše sjednice predsjedavajućeg Predsjedništva BiH gospodina Mirka Šarovića, članove Predsjedništva BiH gospodu Sulejmana Tihića i Dragana Čovića, predsjedavajućeg i članove Ministarskog vijeća BiH, predstavnike OHR-a, predstavnike OSCE-a, gospodina Laslu Šurjana, koizvjestilac sa monitoringa Komiteta Parlamentarne skupštine Vijeća Evrope, ombudsmena za ljudska prava BiH gospodina Franka Ortona, predstavnike ambasade u BiH, predstavnike svih drugih međunarodnih organizacija koji prisustvuju sjednicu. Pozdravljam, također, predstavnike javnog informisanja. Poštovana gosodo, prije prelaska na dnevni red sjednice dozvolite mi da pročitam listu poslanika koji su izabrani u ovaj visoki dom na opštim izborima održanim 5. oktobra 2002. godine. Radi podsjećanja reći ću da se prema Ustavu BiH, Izbornom zakonu BiH ovaj dom bira 42 poslanika sa prostora Federacije 28, sa prostora Republike Srpske 14 poslanika. Lista je sačinjena po izbornim jedinicama prema odluci Izborne komisije. Dakle, u Predstavnički dom izabrani su iz Federacije BiH Stranka demokratske akcije 1. Hazim Pelić 2. Fatima Leho 3. Hasan Muratović 4. Abdulah Nakaš 5. Šefik Džaferović 6. Mirsad Ćeman 7. Nadžida Mlaćo 8. Seada Paravlić 9. Izet Hadžić Iz Koalicije HDZ Demokrišćani 1. Filip Andrić 2. Boriša Čolak 3. Martin Raguž 4. Vinko Zorić 5. Niko Lozančić Iz Stranke za BiH 1. Nijaz Duraković 2. Beriz Belkić 3. Azra Hadžiahmetović 4. Adem Huskić 5. Izet Žigić Socijaldemokratska partija BiH 1. Zlatko Lagumdžija 2. Jozo Križanović 3. Sead Avdić 4. Selim Bešlagić 3 Stranka penzionera umirovljenika 1. Muhamed Altić Demokratska narodna zajednica BiH 1. Ibrahim Đedović Ekonomski blok HDU za boljitak 1. Mladen Potočnik Nova hrvatska inicijativa 1. Ivo Lozančić Bosanska stranka 1. Muhamed Morankić IZ RS Srpska demokratska stranka 1. Momčilo Novaković 2. Borislav Paravac 3. Nenad Mišić 4. Miloš Jovanović 5. Ljiljana Miličević Stranka nezavisnih socijaldemokrata 1. Nikola Špirić 2. Nikola Kragulj 3. Milorad Živković Partija demokratskog progresa 1. Petar Kunić 2. Jelena Đurković Socijalistička partija RS 1. Tihomir Gligorić Srpska radikalna stranka RS 1. Mirko Blagojević Stranka za BiH 1. Munib Jusufović Stranka demokratske akcije 1. Elmir Jahić Uvažena gospodo poslanici, Još jedanput vam čestitam na izboru i želim vam mnogo uspjeha u radu. Vi ste gospodo poslanici dobili jutros obiman materijal koji se već nalazi u parlamentarnoj proceduri. Taj materijal ćete primiti po završetku sjednice. 4 Također ste dobili publikaciju koja sadrži Ustav BiH i Poslovnik Predstavničkog doma Parlamentarne skupštine BiH. Posebno želim da vas zamolim da popunite poslaničke kartone koji su vam na stolu i obrasce za učešće na seminaru koji će, uz pomoć Misije OSCE- a, biti organiziran 12. ili 13. ovog mjeseca. Molim vas da obrasce popunite i predate Službi Sekretarijata. Dužnost mi je poštovana gospodo da vas upoznam da je u pripremi ove sjednice održan konstitutivni sastanak Kolegija Predstavničkog doma dosadašnjeg sastava sa predstavnicima političkih stranaka koje su dobile poslanike na prethodnim općim izborima. Na tom sastanku dogovoren je red konstituirajuće sjednice. Vi ste u pozivu za ovu sjednicu dobili prijedlog dnevnog reda i to su dvije tačke 1. Davanje svečane izjave izabranih poslanika 2. Izbor predsjedavajućeg Predstavničkog doma, prvog zamjenika predsjedavajućeg, drugog zamjenika predsjedavajućeg Predstavničkog doma Parlamentarne skupštine Bosne i Hercegovine S obzirm da je ovakav prijedlog dnevnog reda usaglašen na konstitutivnom sastanku, mislim da nema potrebe za diskusiju. Predlažem odman da pređemo na prvu tačku dnevnog reda. Ad.1. Davanje svečane izjave izabranih poslanika Pročitat ću vam dvije odredbe člana 3. Poslovnika Predstavničkog doma koja gasi Poslanici preuzimaju dužnost davanjem zajedničke i pojedinačne izjave sa potpisivanjem. Vi ste od Službe dobili tekst svečane izjave i ja vas molim da nakon davanja svečane izjave istu potpišete i vratite Službi. Molimo vas da svi zajedno damo svečanu izjavu. Izjavljujem da ću savjesno vršiti dužnost koju ste mi povjerili. Poštovati Ustav Bosne i Hercegovine. U potpunosti provoditi Opći okrivni sporazum za mir u Bosni i Hercegovini. Štititi i unapređivati ljudska prava i osnovne slobode, te štititi interes i jednakost svih naroda i građana. Hvala lijepo. Poštovana gospodo poslanici, Ovim činom davanjem svečane izjave, mi smo stekli uslove za obavljanje poslaničke dužnosti. Prelazimona drugu tačku dnevnog reda. Izvolite.
Uvaženo Predsjedništvo, kolege poslanici, poštovani gosti, Polazeći od opšte situacije, vezane za dostignuti nivo razvoja demokratskih odnosa u BiH, kao i nemjerljive uloge Parlamenta Bosne i Hercegovine u donošenju zakona, nakon nametanja zakona o izmjenama i dopunama Zakona o Savjetu ministara Bosne i Hercegovine, od strane visokog predstavnika Pedija Eždauna, a koji nije bio predmet parlamentarne 5 procedure, srpski poslanici iz Republike Srpske su, odlučili da u znak protesta ne prisustvuju nastavku zasjedanja konstitutivne sjednice Predstavničkog doma Parlamentarne skupštine Bosne i Hercegovine. Očekujemo da će Visoki predstavnik ubuduće izbjegavati prisvajanje uloge ovog parlamenta, te da će javnosti Bosne i Hercegovine u zakazanom nastavku sjednice obrazložiti motive donošenja ovakve odluke, u potpisu: Gligorić Tihomir, Đurković Jelina, Živković Milorad, Jovanović Miloš, Kragulj Nikola, Kunić Petar, Milićević Ljiljana, Mišić Nenad, Novaković Momčilo, Paravac Borislav i Špirić Nikola. Gospodine izvolite.
Predlažem jednu kraću pauzu 15 minuta. PAUZA Nastavljamo sjednicu. U sali je prisutno 28 poslanika. Iz RS 2 iz Federacije 26. Kvorum da možemo odlučivati je 22 poslanika, ali od toga mora biti jedna trećina prisutnih iz svakog entiteta. Prema tome, mi ne možemo ništa odlučivati. Pokušali smo u okviru člana 65. Poslovnika u vremenu od 60 minuta da se dogovorimo kako izaći iz ove situacije, ... sjeli, pa prema tome, pozivajući se na ovaj član i na član 52. stav 2. mi prekidamo ovu sjednicu. Nastavak sjednice ćemo zakazati kada se dogovorimo sa predstavnicima političkih stranaka u okviru klubova, bit ćete pismeno obaviješteni. Ima li ko pitanja? Hvala vam lijepa. Sjednica je prekinuta u 1250 sati. 6 Dame i gospodo, otvaram, nastavljamo sjednicu Zastupničkog doma Parlamenta skupštine Bosne i Hercegovine. Prelazimo na drugu tačku dnevnog reda. Izbor organa skupštine Doma. Pošto prošli put gospodin Đedović nije bio prisutan, radi smrtnog slučaja, molio bi gospodina Đedovića da dadne zakletvu. Molim vas da ustanete. Izjavljujem da ću savjesno vršiti dužnosti koja mi se povjeruje Poštovati Ustav Bosne i Hercegovine U potpunosti provoditi Opći okvirni sporazum za mir u Bosni i Hercegovine Štititi i unapređivati ljudska prava i osnovne slobode Te štititi interes i jednakost svih naroda i građana Hvala lijepo. Prelazimo na drugu tačku. Ad. 2. Izbor predsjedavajućeg Predstavničkog doma, prvog zamjenika predsjedavajućeg, drugog zamjenika predsjedavajućeg Predstavničkog doma Parlamentarne skupštine BiH. Vi ste gospodo poslanici dobili tekst Poslovnika Doma i mogli ste se upoznati s njegovim odredbama. Ipak mi dozvolite da vas prije početka predlaganja kandidata podsjetim na odredbe člana 64. Poslovnika koji reguliše donošenje odluka u ovom domu. Član 64. glasi – Odluke se u Domu donose većinom glasova poslanika koji su prisutni i koji glasaju. Suzdržani glasovi ubrajaju se u kvorum, ali ne dodaju se glasovima ''za'', odnosno glasovima ''protiv''. Poslanici će uložiti najveće napore kako bi većina uključivala najmanje 1/3 poslanika sa teritorije svakog entiteta. U svim slučajevima broj izbrojanih glasova mora najmanje biti jednak kvorumu propisanom u članu 52. tačka 2. Odredbe člana 52. tačka 2. propisuje da kvorum čine 22 poslanika s time da je prisutna najmanje po 1/3 poslanika iz svakoga entiteta. To su osnovne napomene što se tiče odluke u Domu. 7 Prema izvještaju Službe konstatujem da sjednici prisustvuje 39 poslanika i da na osnovu broja imamo pravo za donošenje punovažnih odluka. Odsustvo je opravdao, odnosno sa zakašnjenjem će doći gospodin Ivo Lozančić. Dame i gospodo prelazimo na rad po drugoj tački dnevnog reda. Vi ste na stolove dobili izvod iz Poslovnika u kojem su sadržane odredbe koje se odnose na izbor predsjedavajućeg, prvog i drugog zamjenika predsjedavajućeg. Dozvolite mi ipak gospodo poslanici da vas posjetim na te odredbe Poslovnika. Tačka 1. član 4. Poslovnika ovoga doma propisije da Dom iz redova svojih članova bira jednoga Srbina, jednoga Hrvata i jednoga Bošnjaka koji će vršiti dužnosti predsjedavajućeg, prvog zamjenika predsjedavajućeg i drugog zamjenika predsjedavajućeg. Predsjedavajući ne može biti izabran iz istog konstitutivnog naroda kao predsjedavajući Predsjedništva BiH i predsjedavajući Vijeća ministara. Želim da vas podsjetim da je sada na dužnosti predsjedavajućeg Predsjedništva član Predsjedništva iz redova srpskog naroda koju je tu dužnost preuzeo 28. oktobra ove godine. Predsjedavajući VIjeća ministara je također iz reda srpskog naroda koju je tu dužnost preuzeo 15. marta 2002. godine. Prema tome sada na dužnosti predsjedavajućeg Predstavničkog doma treba da izaberemo kandidata iz reda bošnjačkog naroda, za prvog zamjenika predsjedavajućeg kandidata iz srpskog naroda, za drugog zamjenika kandidata iz hrvatskog naroda. Tačka 2. član 4. Poslovnika propisuje da svaki poslanik ima pravo predlagati kandidate za ovu dužnost. Ako za jedno mjesto ima više kandidata redosljed kandidata utvrdiće se ždrebanjem. Nakon što se utvrdi lista kandidata za svako mjesto, pristupa se glasanju. Prema tačci 3. istog člana u prvom krugu glasanja prvo se glasa za predsjedavajućeg, zatim za prvog zamjenika predsjedavajućeg, te drugog zamjenika predsjedavajućeg Doma. A u drugom krugu glasanje je obrnuto. Tačka 4. član 4. glas - Ako od više kandidata za jedno mjesto ni jedan kandidat ne dobije potrebnu većinu glasanje se ponavlja za 2 kandidata koji su dobili najviše glasava. Tačka 5. član 4. – Odluka o izboru donosi se po principu većine za donošenje odluka, s tim što će u slučaju usaglašavanja, a to znači da je “za” glasalo većina prisutnih, ali ne i entitetska većina, usaglašavanje obaviti predstavnici političkih stranaka zastupljenih u Domu, a ako usaglašavanje ne uspije glasanje se ponavlja. I na kraju tačka 6. član 4. glasi – Ako ni jedan kandidat nije dobio potrebnu većinu glasanje se u cjelosti ponavlja. Na dam se da smo razumjeli ovu proceduru. Molim poslanike da iznesu predloge za rukovodstvo Doma. Molim, izvoli gospodine Špirić. 8
Gospodine predsjedavajući, uvaženi poslanici, članovi Savjeta ministara, cijenjeni gosti, predstavnici stranog informisanja, želim samo na početku da kažem barem ono što se tiče ličnog motiva, ovo je nastavak konstituirajuće sjednice. Mi smo prošlu sjednicu napustili u znak protesta za radi nametanja zakonskih projekata što je osnovni zadatak Parlamenta BiH, želim javno da kažem da nam je cilj bio zaštita digniteta Parlamenta i poslanika, ne opstrukcija rada institucija Bosne i Hercegovine što danas i dokazujemo. Dobro bi bilo da je Visoki predstavnik obrazložio šta su bili motivi. Da li nepovjerenje prema budućem sazivu Parlamenta, poučen iskustvima iz prethodnih godina ili je nešto treće. Ne to je van naših mogućnosti da utičemo na to, ali kada je u pitanju nastavak konstituirajuće sjednice želim da skrenem pažnju, dakle sa ciljem da se danas završi taj konstitutirajući dio da prema tumačenju OHR-a koje je stavilo jednu odluku Poslovnika van snage da se suzdržani ne ubrajaju u kvorum, što je jako bitno da znamo. Dakle suzdržani glasovi se ne ubrajaju u kvorum i to je bitno da znamo ako imamo to tumačenje, hoćemo li ga primjeniti ili ne da ne bismo došli u situaciju da naknadno tumačimo Poslovnik i odluku OHR-a. Ja bi dakle volio da imamo taj stav pre glasanja. Ako je potrebno da se napravi pauza da Služba da na uvid tu odluku, da da na uvid odluku, to je mnogo bolje, nego da završimo glasanje pa da kažemo po kojoj odluci sad brojimo glasove. Dakle uzdržani u glasanju se ne ubrajaju u kvorum. Ta odluka je stavljena van snage po odluci OHR-a. Molim vas ima ovdje ljudi iz Službe, ima ljudi iz prošlog saziva i ja bi molio da se ta odluka podjeli poslanicima da znamo radimo li u skladu s tom odlukom ili van nje. Dakle jako je bitno, nije bitno šta ćemo primjeniti, nego da znamo samo šta je na sonu da bi odluka bila validna. Hvala vam lijepo. A evo imamo i sekretare domova, mogu dati to tumačenje. Ima i sekretar Predstavničkog doma. Hvala vam lijepo. Čini mi se da je ovo jako korisno da znamo, nije dakle cilj, ništa nego da znamo jel to to ili nije. Hvala vam.
Jel se ja tražim da izađem?
Izvolite. Evo predstavnika. Hajde Branka.
Ja se izvinjavam što ste malo čekali, ali zaista ja se nisam odmah snašla o čemu je poslanik Špirić govori. Ja mislim da on vjerovatno misli na jedno pravno mišljenje koje je OHR-a nama dao u 2001. godini. To je znači pravno mišljenje OHR-a, ako je to gospodin Špirić, mi to možemo umnožiti za vrijeme kraće pauze. 9 Međutim, ja upozoravam da je Poslovnik Predstavničkog doma decidan i da se član 64. primjenjuje. Ja ne znam da je on stavljen van snage, a član 64. glasi – Odluke u Domu donose se većinom glasova poslanika koji su prisutni i koji glasaju. Uzdržani glasovi ubrajaju se u kvorum i ne dodaju se glasovima koji su “za”, odnosno “protiv”. Mislim ta je odredba jasna. Ovo je Poslovnik koji je usvojio Dom, a pravno mišljenje ima i evo sad sam ga ja od kolege, ali nisam znala da će mi trebati u ovakvim situacijama i do sada se takav problem u Predstavničkom domu nije pojavljivao. Ja sad ne mogu na brzinu da se snađem u ovom pravnom mišljenju, ali je ovo odredba koju je usvojio ovaj dom. Ja molim da imate razumjevanja za Službu. Ako je neophodno da ovo mišljenje umnožimo, mi ćemo to vrlo rado uraditi, ali mi pred sobom imamo Poslovnik ovog doma.
Gospodin Špirić.
Dame i gospodo dakle bio sam u pravu kada sam tražio pojašnjenje. Ne može pravno mišljenje OHR-a 2001. biti obavezno primjenjivo, a 2002. znate, nije to bitno. Poslovnik je stariji. Kako je moguće da je to pravno mišljenje obavezujuće 2001. godine. I zato vas molim da to podjelite poslanicima pa da zauzmemo stav. Znam ja šta znači Poslovnik kao što znam što znače različiti dogovori koji ovu državu o jadu zabavljaju. Ali, ja vas molim dakle da poslanici imaju tumačenje i neka zauzmu stav. To je njihovo pravo. Nemojte da to krijemo od njih pa poslije kažu nismo znali. Nema ovdje skrivanja. Sve mora biti transparentno. Hvala vam lijepo.
Ja se izvinjavam, ja sam u obavezi da ponovo, ako dozvoljavate.
Dozvoljavam. Izvolite, hajte.
Ja se stvarno izvinjavam, ali ja pokušavam jednostavno da pomognem da se ne bi desio neki nesporazum i ako ne nađemo iz ove sale onda.
Molim vas malo pažnje.
Samo malo, molim vas, jel imamo volju. Ja predlažem prvo da se ovo pravno mišljenje, pošto vidimo da može doći do različitih interpretacija ipak umnoži, ali ću vas podsjetiti iz tog pravnog mišljenja koji mi je kolega iz Zajedničke službe, naš sekretar proslijedio i u ovom zaključku kojeg smo dobili, znači u pravnom mišljenju stoji 10 – uzdržani glasovi se ne broje ni u kojoj fazi prilikom odlučivanja broja članova koji su prisutni i koji glasaju, ali svi prisutni članovi se prebrojavaju s ciljem da se utvrdi postojanje kvoruma. To je, ja mislim da tu nema nekakvih posebnih razlika, ali ako vi želite mi ćemo odmah na jednoj kraćoj pauzi vama proslijediti ovo pravno mišljenje. Ako. Želite li da proslijedimo?
Molim vas želite li da dobijete ovo tumačenje? Ali mislim nema to potrebe kada je i Poslovnik i tumačenje jedno te isto. Vidite sadržaj. Ako želite da dobijete tumačenje da napravimo onda pauzu par minuta da se dogovorimo. Molim.
[[govori s mjesta]] Izvinjavam se. Kako je moguće da je isto, a primjenjivano različito? Ja vas ne razumijem. Ja sam ovdje šest godina.
Dobro dajte. Pravna služba izvolite. Dobro. Molim vas pošto gospodin Špirić insistira da to nije istovjetno da napravimo pauzu 5 minuta pa ćemo vidjeti šta to nije. Dobro, hoćemo li čekati ili da nastavimo mi? Molim vas, izvolite da predlažemo kandidate, a dotle ćemo dobiti ovo tumačenje. Ko se javlja za riječ? Gospođa Paravlić Seada, poslanik.
Poštovani predsjedavajući, uvaženi gosti, članovi Vijeća ministara, uvažene kolege i mediji. Budući da mjesto predsjedavajućeg ovoga doma pripada zastupniku iz reda Bošnjaka, Klub SDA za mjesto predsjedavajućeg predlaže gospodina Šefika Džaferovića. Kratki biografski podaci su sljedeći: Šefik Džaferović je 09.9.1957. godine u Zavidovićima. Tamo je završio osnovnu školu i gimnaziju. Pravni fakultet u Sarajevu završio 1979. godine sa ocjenom 9,26. Dobitnik je zlatne značke Univerziteta u Sarajevu. Do sada je radio na poslovima u pravosuđu, upravi, policiji i Parlamentu i federalnom i držanom. Radio kao sudija Općinskog suda u Zavidovićima, sudija Višeg suda u Zenici, advokat, sekretar u Okrugu Zenica, načelnik CZB Zenika, predsjedavajući Skupštine ZD kantona, delegat u Domu naroda Federacije BiH i delegat u Domu naroda Parlamentarne skupštine BiH. Oženjen je otac dvoje djece i živi u Zenici. Nadam se da ćete dati podršku kandidatu SDA. Hvala. 11
Hvala lijepo. Gospodo poslanici ima li još prijedloga? Gospodin poslanik Knežević, Novaković pardon.
Gospodine predsjedavajući, uvaženi gosti, kolege i koleginice poslanici, s obzirom da je iz reda srpskog naroda predviđeno da bude prvi zamjenik predsjedavajućeg, znači odmah na početku Klub poslanika SDS za prvog zamjenika predlaže gospodina Paravac Borislava iz Doboja, rođenog 1943. godine i danas nastanjen u Doboju. Završio je Ekonomski fakultet 1966. godine u Zagrebu. Do 1990. godine radio u privredi uglavnom na rukovodnim mjestima. Od 1990. do 2000. godine je bio predsjednik IO opštine Doboj. Poslanik u Narodnoj skupštini od 1996. godine do ovog saziva. Hvala.
Hvala lijepo. Ima li dalje prijedloga? Gospodin Niko Lozančić.
Gospodine predsjedatelju, dame i gospodo zastupnici, uvaženi uzvanici kako sukladno važećem poslovniku pozicija drugog zamjenika predsjedatelja ovog doma pripada predstavniku iz reda hrvatskog naroda, ja ću u ime Kluba koalicije HDZ demokrišćani predložiti za ovu poziciju gospodina Barišu Čolaka rođenog 1956. godine u Širokom Brijegu. Oženjenog, oca dvoje djece, koji je u dosadašnjem razdoblju, inače je diplomirani pravnik, koji je u dosadašnjem razdoblju obnašao dužnosti sudca, dužnosti ministra, dužnosti predsjednika Vlade i dužnosti zastupnika. U najkraćim rijećima znači obnašao je dužnosti u institucijama i izvršne i zakonodavne i sudbene vlasti u Bosni i Hercegovini. Hvala lijepo.
Imamo li još prijedloga? Ukoliko nemamo prijedloga, imamo tri kandidata. Dozvolite da vam dadnem pauzu 10 minuta da bi. Zapravo, pardon, nema potrebe za pauzom jer imamo tri kandidata. Nema više prijedloga. Nastavljamo sa radom. Predlažem da pređemo na glasanje. Dozvolite da ponovim. Za predsjedavajućeg Parlamentarnog doma Parlamentarne skupštine Bosne i Hercegovine predložen je poslanik Džaferović Šefik, za prvog zamjenika Paravac Dobrislav, za drugog zamjenika Čolak Boriša. Borivoje Paravac, izvinjavam se. Molim vas, glasamo za. Izvolite.
Gospodine predsjedavajući, uvažene kolege, poštovani gosti, predlažem da se glasanje, zbog u ime Kluba SNSD zbog regularnosti i otklanjanja bilo kakve sumnje u regularnost, pošto je ovo jedna od najbitnijih odluka u ovom predstavničkom domu obavi putem prozivanja.
Molim vas Služba ima primjedbu.
Poštovani poslanici, dragi gosti, ja sam dužna upozoriti na odredbe Poslovnika u sledećem smislu. Član 4. tačka 3. našeg poslovnika je decidan i ja ga želim pročitati. U prvom krugu glasanja, prvo se glasa za predsjedavajućeg, zatim za prvog zamjenika predsjedavajućeg, te drugog predsjedavajućeg, te drugog zamjenika predsjedavjaućeg doma a u drugom krugu obrnutim redoslijedom. Ovo ima svoj značaj, znači, mi u prvom krugu utvrđujemo samo koliko je kandidat za pojednu poziciju dobio glasova od ukupnog broja onih koji su prisutni i koji glasaju a u drugom krugu idemo na entitetsko izjašnjavanje obrnutim redom, znači, počevši od drugog zamjenika, prvog i predsjedavajućeg. Na ovaj način bi, kao prvi kandidat proglašen kao bio bi drugi zamjenik predsjedavajućeg pa prvi pa rpedsjedavajući pa onda bi imali kompletno rukovodstvo Doma. Znači, ovo je situacija kada idemo prema Poslovniku kojeg bi se trebao držati. Ja sam dužna da vas i upozorim da postoji predviđeno kako se može vršiti glasanje putem prozivanja. Ja tu odredbu, također, želim da vam pročitam. Član 69. Poslovnika glasi: Glasanje prozivanjem biće primjenjeno kada predsjedavajući i zamjenik predsjedavajućeg ili na prijedlog predstavnika kluba poslanika ocijene da je to neophodno kako bi se otklonile sumnje u regularnost rezultata glasanja. Ja molim da se ova odredba ispoštuje, a to može da traži predsjedavajući Doma, zamjenik predsjedavjaućeg koga još uvijek nemamo, prijedlog kluba poslanika koga, također nemamo, ili postoji ocjena da je to neophodno kako bi se uklonila sunjma u regularnost glasanja. Ako ispravno tumačim, kasnije treba provesti da bi se posumnjalo u regularnost glasanja. Hvala lijepa.
Da li se prihvata prijedlog poslanika, oprostite novi sam i ja kao i vi, Nikola Kragulj. Da li se prihvata prijedlog Nikole Kragulja? Budući da nema diskusije idemo na glasanje. Nemamo još klubova. Nisu konstituisani. Idemo na glasanje da vidimo da li ćemo se držati Poslovnika ili prijeldoga koji je dao poslanik. Ko je za, da dignete kartone? Ne ... da će predstavnici SDS-a tražiti pojedinačno izjašnajvanje kod glasanja, da se proziva. Da li smo za prijedlog poslanika SDS? Pa nije se predstavio. Neka izađe ovdje i predstavi se. Nema potrebe pauzu. Imate Poslovnik. Hoćemo li raditi po Poslovniku ili nećemo raditi? Moramo raditi po Poslovniku, prema tome, idemo na glasanje. 13
Ja se izvinjavam. Uvaženi poslanici, ja se stvarno izvinjavam. Ja za cijeli prošli mandat nisam puno pričala, nisam ja od tih ljudi, ali, eto, nalazim se u poziciji da moram malo da objasnim. Ja mislim da je odredba člana 69. jasna. Znači, to može da traži predjsedavajući Doma. Sada imamo funkciju privremenu predsjedavajućeg, zamjenik predsjedavajućeg ili na prijedlog predstavnika klubova poslanika. Prije svega, klubovi poslanika se formiraju prema članu 5. u roku od sedam dana nakon završetka postupka izbora predsjedavajućeg, prvog i drugog zamjenika, to su rokovi za formiranje klubova poslanika i mislim da bi ovdje trebalo pristupiti glasanju kako je utvrđeno Poslovnikom dizanjem glasačkih kartona, a ako se posumnja u regularnost takvog glasanja da onda pristupamo prozivanju. Mi smo spremni i za prozivanje. Oprostite.
Jeste li zadovoljni sa ovim objašnjenjem? Jeste. Idemo na glasanje. Za predsjedavajućeg Predstavničkog doma Parlamentarne skupštine BiH za predsjednika predložen je gospodin poslanik Džaferović Šefik. Dizanjem kartona da glasamo ko je za. Ko je za? Ko je protiv? Suzdržan? Rezultati glasanja. Sjednici prisustvuje kako sam rekao 39 poslanika. Za gospodina Džaferovića je glasalo 23 – protiv 14 – suzdržanih 2. Prelazimo na glasanje za prvog zamjenika gospodin Borislav Paravac. Dizanjem kratona ko je za? Ko je za? Ko je protiv? Suzdržan? Za gospodina Paravca su rezultati ovakvi: 23 za –14 protiv - suzdržanih 2. Idemo na drugog dopredsjedavajućeg, predložen je gospodin Bariša Čolak. Ko je za? Ko je protiv? Suzdržanih? Za drugog zamjenika je glasalo za 23 – protiv 12 – suzdržanih 2. Obzirom da su kandidati dobili većinu glasova za predsjedavajućeg Doma izabaran je gospodin Džaferović Šefik, dobili većinu. Prelazimo dalje. Sada prelazimo na glasanje po entitetima. Sada idemo obrnutim redom. 14 Ko je za gospodina Barišu Čolaka da bude drugi zamjenik, prvo Federacije BiH. Ko je za da predstavnik hrvatskog naroda bude drugi zamjenik predsjedavajućeg Doma naroda Skupštine BiH. Ko je za? Glasamo za predstavnika iz RS. Ko je iz Republike Srpske za? Gospodo poslanici, konstatujem da je Bariša Čolak izabran za drugog zamjenika predsjedavjaućeg Predstavničkog doma Skupštine Bosne i Hercegovine. Bariša Čolak je dobio 15 glasova. Od 15 glasova dobio je od Federacije 8 a od Republikek Srpske 8. Dakle, imamo onu trećinu entitetsku i prema tome. Sada idemo na biranje prvog zamjenika, prvo glasaju poslanici iz Federacije. Ko je iz Federacije da za prvog zamjenika bude izabran gospodin Paravac. Ko je za iz Federacije? – 15 Ko je iz RS za? – 8 Gospodin Paravac je dobio 8 glasova to je većina iz RS a iz Federacije je dobio 15. Prema tome, čestitam izabranom. Sada idemo na gospodina Džaferovića predsjedavajućeg. Molim poslanike iz Federacije da galsaju ko je za. Ko je za? Molim vas poslanici iz RS ko je za? – 8 Iz Federacije za gospodina Džaferovića je glasao 15 iz RS 8. Prema tome dobio je većinu i čestitam gospodinu Džaferoviću. Čestitam novoizabranom rukovodstvu ovog visokog doma na izboru za ove vrlo odgovorne dužnosti i želim im uspješan rad. Prije nego što novoizabrani predsjedavajući i zamjenici zauzmu mjesta dajem vam pauzu 10 minuta. [[PAUZA]] Poslanici, molim izabarano rukovodstvo ovog doma da izvole zauzeti svoja mjesta. Nastavljamo sa radom. Zauzmite svoja mjesta. Riječ ima novoizabrani predsjedavajući Predsjedništva Parlamentarne skupštine Bosne i Hercegovine, gospodin Džaferović Šefik.
Poštovane dame i gospodo poslanici, uvaženi predsjedavajući i članovi Vijeća ministara, vaše ekselencije, predstavnici međunrodne zajednice, predstavnici medija, dame i gospodo, 15 Dozvolite mi da se u ime sebe i izabaranih zamjenika predsjedavajućeg Predstavničkog doma Parlamentarne skupštine Bosne i Hercegovine, zahvalim gospodinu Muhamedu Altiću na uspješnom predsjedavanju u prvom dijelu konstituirajuće sjednice ovog visokog doma. Srdačno vam se zahvaljujem gospodine Altiću i želim vam uspješan poslanički rad u ovom mandatu. U ime mojih zamjenika i u moje lično ime zahvaljujem se vama gospodo poslanici na ukazanom povjerenju da vodimo ovaj visoki dom u naredne četiri godine. Naredne četiri godine su reformske godine za BiH. Bosna i Hercegovina ide putem reformi. Ovaj dom će mati značajnu ulogu na reformskom putu Bosne i Hercegovine i ja pozivam sve poslanike da daju svoj puni doprinos Bosni i Hercegovini na njenom reformskom putu. Očekujem da ovaj dom u tom prvcu da od sebe konstruktivan doprinos. Takiđer, očekujem da ovaj visoki dom ispuni sve ustavne obaveze koje pred njim stoje. Ustavne obaveze koje se odnose na zakonodavnu aktivnost, ustavne obaveze koje se odnose na kontrolnu aktivnost, ustavne obaveze koje se odnose na informativnfu aktivnost i ustavne obaveze koje se odnose na unutrašnju regulaciju ovog doma. Dužnost mi je, da kraju, da vas podsjetim na odredbu člana 5. Poslovnika Predstavničkog doma, po kojoj u roku od sedam narednih dana od dana konstituisanja Doma, poslanici mogu formirati klubove poslanika u skladu sa članom 15. Svaki klub poslanika predsjedavajućem doma dostavlja listu svojih članova potpisanu od svakog člana uključujući i zvanično ime kluba poslanika, ime predsjedavajućeg i ime zamjenika predsjedavajućeg kluba. Također je u ovom času bitna odredba člana 6. po kojoj u roku od sedam dana nakon isteka roka iz člana 5. Dom na prijedlog klubova poslanika odlučuju o članstvu u komisijama prema članu 27. ovog poslanika. Vi ste, gospodo poslanici, pored ostalih materijala dobili tekst Poslovnika. Ja vas molim da obratite pažnju na član 15. i 27. kako bi bili efikasni u konstituisanju klubova i komisija Doma i tako ovaj dom u potpunosti stavili u funkciju, jer kao što ste vidjeli iz materijala koje ste dobili, pred nama je veliki dio posla koji je ostao nezavršen u prethodnom mandatu kao i posao koji će pristizati. Pozivam sve poslanike na maksimalnu saradnju, u cilju što moguće boljeg funkcioniranja Parlamentarne skupštine Bosne i Hercegovine. Još vam se jedanput zahvaljujem i želim uspješan rad. Ja bih u ovom trenutku u dogovoru sa zamjenicima predsjedavajućih dao pauzu na današnjoj sjednici ovog doma do 13. sati. Imamo potrebu da za ovo vrijeme do 13 sati održimo sjednicu Kolegija Doma, Proširenog kolegija Doma u kojeg ulaze predsjedavajući, zatim predstavnici političkih stranaka i pozivam predstavnika Predsjedništva BiH i predstavnika Vijeća ministara, vezano za naše, za dogovor oko našeg daljnjeg rada, vezano za Budžet institucija BiH i Zakon o izvršenju Budžeta. Budžet Bosne i Hercegovine je, prema onome što je do mene kao predsjedavajućeg stiglo kao dojava potrebno usvojiti do 12. ovog mjeseca. Ja u ovom trenutku prekidam, odnosno određujem pauzu do 13 sati kada ćemo se ponovo ovdje naći. Da, izvolite gospodine Špiriću. 16
Gospodine predsjedavajući, uvaženi poslanici, koristim priliku da predsjedavajućem i njegovim zamjenicima čestitam na izboru, ali i da skrenem pažnju da smo mi poslovnički iscrpili dnevni red ove sjednice, dakle, poslovnički iscrpili dnevni red ove sjednice, to ne spori da novi kolegij sjedne i zakaže novu prvu radnu sjednicu, da je posveti ovoj ili onoj tački dnevnog reda koja je bitna. Dakle, ja vas molim samo u skladu sa Poslovnikom da ne pravimo pauzu nakon što smo sjednicu završili. Ako neko vrši pritisak da se nastavi, da se izmijeni dnevni red, to je poslovnički nemoguće, ali je moguće otvoriti raspravu i zakazati prvu redovnu radnu sjednicu i posvetiti onome o čemu se dogovore. Ja vas, dakle, molim samo poslovnički da radimo, da nepravimo pauze, da nas po hodnicima neko upozorava šta je bitno za ovu državu i da garađani u BiH neće doručkovati, ručati i večerati reforme nego ono što se zove hrana. Neko ima, izgleda, potrebu da priča samo o reformama a da one se u suštini ne provode u ovoj državi. Dakle, želim da konstatujem, po mom viđenju, da smo mi konstituirajuću sjednicu završili i da molimo novi kolegij da nas obavijesti može hitno može vanredno da zakaže prvu radnu sjednicu i da radimo kao jedan ozbiljan dom Državnog parlamenta. Hvala vam lijepa.
Zahvaljujem gospodinu Špiriću na ovoj poslovničkoj intervenciji. Formalno i poslovnički posmataramo gospodin Špirić je u pravu. Ja zaključujem rad ove konstituirajuće sjednice, ali vas, također, obavještavam, molim, zamoljavam da se ne razilazimo danas iz zgrade i pozivam vas da se ovdje nađemo ponovo u 13 sati. Molim vas gospodine Špiriću da ja završim. Pozivam vas da se ovdje ponovo nađemo danas u 13 sati a zato vrijeme zasjedat će Kolegij i obavijestit će vas poslanike o odluci, odnosno o svom prijedlogu po pitanju Budžeta o kojem sam ja već govorio. Na ovo ja imam pravo kao predsjedavajući. Vi ste gospodine Špiriću bili u pravu. Ja formalno treba da zaključim rad konstituirajuće sjednice. Dakle, zaključujem konstituirajuću sjednicu i pozivam vas u 13 sati da se ponovo nađemo u ovoj sali. Hvala vam. Pozivam predstavnike političkih stranaka, predstavnika Predsjedništva BiH, i predstavnika Vijeća ministara da sa Kolegijem sjedu, vezano po pitanju Budžeta. Sjednica je završena.